Мы махуэхэм
Гъатхэпэм и 15, щэбэт
ЩэхуакIуэм и хуитыныгъэхэр хъумэным и дунейпсо махуэщ
Беларусь Республикэм и Конституцэм и махуэщ
ПIалъэкIэ щыIэ Правительствэм и орган 1917 гъэм Тэрч къыщызэрагъэпэщащ.
1924 гъэм «Пионер» литературэ-художественнэ, жылагъуэ-политикэ журналым и япэ номерыр къыдэкIащ.
Гъатхэпэм и 15 — 22-хэм Фэрбенкс (США) щекIуэ-кIынущ ХХIII Арктикэ ЩIымахуэ Джэгухэр. Абы щызэпеуэнущ дунейм и ищхъэрэ щIыналъэм хиубыдэ къэралхэм щыщ спортсмен минитIым нэблагъэ. 2006 гъэ лъандэрэ УФ-м и цIэкIэ а зэхьэзэ- хуэхэм хэтщ Ямало-Ненецкэ автоном округым щыщ спортсменхэр.
Адыгэхэм я цIыхубэ лIыхъужь Къылыш СулътIан-Джэрий къызэралъхурэ илъэси 134-рэ ирокъу.
Адыгэ драматург, актрисэ, критик Натхъуэ Долэтхъан къызэралъхурэ илъэси 101-рэ ирокъу.
Урысей тхакIуэ, Социалист Лэжьыгъэм и ЛIыхъужь Бондарев Юрий и ныбжьыр илъэс 90 ирокъу.
Иорданием щыпсэу жылагъуэ лэжьакIуэ, Амман щыIэ Адыгэ ФIыщIэ Хасэм илъэс куэд хъуауэ и тхьэмадэ, сенатор Къардэн Самир и ныбжьыр илъэс 80 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэм хуабэр градуси 9 — 11, жэщым щIыIэр 1 градусым щынэсынущ.
Гъатхэпэм и 16, тхьэмахуэ
Планетарийхэм я дуней-псо махуэщ
Москва трамвай гъуэгу ухуэн 1895 гъэм щыщIадзащ.
1936 гъэм Горький автозаводым япэ автомобиль псынщIэр — «М-1»-р — къыщIигъэкIащ.
Гвинея-Бисау Республикэм президент, парламент хэхыныгъэхэр щокIуэкI.
УФ-м, КъБР-м, КъШР-м, АР-м я цIыхубэ дохутыр, медицинэ щIэныгъэхэм я доктор, ЩIДАА-м и академик Лий Адэлджэрий и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 10 — 16, жэщым градуси 3 — 5 щыхъунущ.
Гъатхэпэм и 17, блыщхьэ
1805 гъэм Дельпоццо И. П. Къэбэрдейм и пристав нэхъыщхьэу къагъэкIуащ.
Тэрч областым щыпсэу лъэпкъхэм я 11 съездыр 1918 гъэм къызэIуахащ.
2013 гъэм Абу-Даби (Хьэрып Эмират Зэгуэтхэр) щаутIыпщащ дыгъэм и къарукIэ лажьэ электростанцхэм ящыщу дуней псом щынэхъ лъэщ дыдэр.
Адыгэ Республикэм и цIыхубэ сурэтыщI Дыгъужь Мыхьмуд и ныбжьыр илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм уэшх къыщешхынущ, хуабэр градуси 3 — 9 щыхъунущ; жэщым уэс къыщесынущ, щIыIэр градуси 3-м щынэсынущ.
